version=1
lefttoright=true
author=KTouch (Program udviklet af Håvard Frøiland), Gunther Strube, Anja Lysholm, Baseret på: 'Lær maskinskrivning i Folke- og Ungdomsskolen' Kamma Jensen & Jytte Møller
numeric=false

Lektion 38: Træning i hastighed og sikkerhed, 3 
Tiden går. Den er kostbar, og den skal udnyttes. Det er en 
gammel erfaring, men sætningens første ord er ikke helt så 
ligetil. Tiden er et begreb, som vi kender godt fra vore 
sanser, og som dog er så svært at definere. Men vi kan må- 
le tiden. I os har vi et indbygget tidsmål, pulsslagene, 
ca. et i sekundet, somme tider flere, somme tider færre. 
Solen angiver dag og nat, og de fire årstider skifter. Vi 
kan ikke opfatte kortere tider end et øjes blinken og læn- 
gere tider end vort eget liv, men alligevel ved vi, at ti- 
den går tilbage før vor fødsel og vil fortsætte efter vor 
død - men denne viden ligger uden for vore sansers opfat- 
telsesevne. Vi kan ikke forbedre vore sanser, man vi kan 
skaffe os redskaber, som deler tiden op. Vi kan lave ure. 
Primitive folkeslag kan klare sig med den inddeling af ti- 
den, som solens gang hen over himlen giver. De kan nøjes 
med at dele dagen i morgen, middag, aften og nat. 

